Mesto Dunajská Streda – Dunaszerdahely Városa
Mestský úrad  – Városi hivatal
Hlavná 50/16, 929 01 Dunajská Streda
VÝZVA- S Ú Ť A Ž N É    P O D K L A D Y	
Zákazka  nebežného charakteru podľa § 9 ods. 9.  zákona č. 25/2006 Z. z. o verejnom obstarávaní a o zmene a doplnení  niektorých zákonov na zabezpečenie tovarov a služieb  „Rozšírenie kamerového systému v lokalite termálneho kúpaliska  Dunajskej Stredy “

1.Identifikácia obstarávateľa
Názov:		          Mesto Dunajská Streda
Adresa:                     Hlavná 50/16,929 01 Dunajská Streda
Zastúpený:	JUDr. Hájos Zoltán, primátor mesta Dunajská Streda
IČO:                          00305383
DIČ:                         20 21 12 99 68

2. Typ zmluy: Zmluva o dielo podľa § 536 a nasl. zákona č. 513/1991 Zb. – Obchodný zákonník  v znení neskorších predpisov

3. Miesto dodania predmetu zákazky: okolie termálneho kúpaliska  Dunajskej Stredy, 

4. Podrobný opis predmetu zákazky a jeho obsah
Mesto Dunajská Streda má vybudovaný bezpečnostný kamerový systém na monitorovanie najfrekventovanejších miest v meste. V okolí termálneho kúpaliska sa však nenachádzajú žiadne kamery. Mesto disponuje vlastnou dispečingovou jednotkou, v ktorej odborný personál  sleduje a vyhodnocuje zábery z kamier rozmiestnených v meste. Predmetom projektu je rozšíriť bezpečnostný kamerový systém v okolí termálneho kúpaliska o 16 kamier. Technické požiadavky na kamery sú popísané v prílohe č. 1. Príloha č. 1 slúži zároveň ako formulár na  predloženie cenovej ponuky.

5.  CPV-  Spoločný kód obstarávania
Hlavný predmet
Hlavný slovník: 35125300-2

6. Podmienky účasti
Podmienky účasti týkajúce sa osobného postavenia podľa § 26 ods. 2 písm. a) zákona o verejnom obstarávaní:
Predložiť doklad o oprávnení podnikať v predmete zákazky ako originál, resp. úradne overenú kópiu nie staršiu ako 3 mesiace ku dňu uplynutia lehoty na predkladanie ponúk.

Podmienky účasti týkajúce sa finančného a a ekonomického postavenia podľa § 27 ods. 1 písm. a) zákona o verejnom obstarávaní:

Doklady v zmysle § 27 ods. 1,
písm.a) Vyjadrenie banky, v ktorej má uchádzač vedený účet o schopnosti uchádzača plniť svoje finančné záväzky voči banke. V prípade ak má uchádzač vedené účty vo viacerých bankách predloží vyjadrenie o schopnosti plniť svoje finančné záväzky voči banke od každej banky, v ktorej má vedený účet. Vyjadrenie banky nesmie byť staršie ako jeden mesiac ku dňu uplynutia lehoty na predkladanie ponúk. Zároveň uchádzač predloží čestné vyhlásenie o tom, že nemá vedené účty v iných bankách okrem tej (tých) od ktorej (ktorých) vyjadrenie predložil v ponuke.

 Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti v zmysle §28 ods.1 zákona o verejnom obstarávaní:

Uchádzač v ponuke predloží nasledujúce doklady , ktorými preukazuje technickú spôsobilosť alebo odbornú spôsobilosť na dodanie predmetu zákazky podľa § 28 zákona o verejnom obstarávaní:
a.	Zoznam minimálne 3 zmluvných dodávok tovarov rovnakého alebo podobného charakteru a zložitosti ako je predmet zákazky, uskutočnených v predchádzajúcich 3 kalendárnych rokoch  (2010, 2011, 2012) s celkovou cenou minimálne vo výške 10 000 EUR bez DPH.
7. Zmluvná cena
Pri stanovení zmluvnej ceny  záujemca vychádza z priloženej technickej špecifikácie kamier, ktorá tvorí prílohu č.1 súťažných podkladov. Žiadame, aby uchádzač pri predložení cenovej ponuky ocenil jednotlivé položky technickej špecifikácie. 

8. Variantné riešenia
Nie.

9. Lehota na dodanie predmetu zákazky: Zmluva o dielo sa uzavrie do termínu 15.10.2013 
Všetky ostatné náležitosti a podmienky sú špecifikované v zmluve o dielo , ktorá tvorí prílohu č. 2 súťažných podkladov. Jednotlivé články  zmluvy môžu byť spresnené pred podpisom zmluvy na základe rokovania mesta s úspešným uchádzačom. 

10. Hlavné podmienky financovania a platobné podmienky
Predmet zákazky bude financovaný z poskytnutej dotácie zo štátneho rozpočtu Slovenskej republiky na rok 2013 na zabezpečenie úloh prevencie kriminality a z rozpočtu mesta Dunajská Streda. Verejný obstarávateľ neposkytuje preddavok ani zálohu na plnenie predmetu zmluvy. Úhrada faktúry za dodaný tovar a za poskytnuté služby bude po ukončení a odovzdaní diela (v lehote do 30 dní odo dňa doručenia  faktúry). 

11. Pokyn k predloženiu ponuky.
Predložená ponuka musí  obsahovať:
1.	Obsah ponuky
2.	Doklad o oprávnení podnikať v zmysle bodu č. 6
3.	Vyjadrenie banky v zmysle bodu č. 6
4.	Zoznam zmluvných dodávok v zmysle bodu  č. 6
5.	Cenovú ponuku (ocenená príloha č. 1)
Ponuky sa predkladajú v 1 originálnej verzii a v 2 kópiách.

12. Kritéria na hodnotenie ponúk
Najnižšia výsledná cena

13. Spôsob hodnotenia
Po vyhodnotení ponúk budú uchádzači, ktorí splnili podmienky účasti vyzvaní na účasť v elektronickej aukcií. Pozvánka bude obsahovať prihlášku do e-aukcie a podrobné informácie o priebehu e-aukcie. Predmetom e-aukcie bude celková konečná cena (pre neplatcov DPH, cena bez DPH, pre platcov DPH cena s DPH). 

14. Lehota a miesto na predkladanie ponúk
Ponuky je potrebné doručiť prostredníctvom služby, alebo  doručiť osobne na adresu  uvedenú v bode 1, v termíne do  6.9.2013 do 9.00. Na obálke je potrebné uviesť
1. „NEOTVÁRAŤ, verejná súťaž“
2. Názov predmetu obstarávania „Rozšírenie kamerového systému  v lokalite termálneho kúpaliska  Dunajskej Stredy,,
3. Identifikačné údaje uchádzača ( Názov, adresa, IČO) 
4. Meno kontaktnej osoby (Marián Herceg). 
Ponuky sa predkladajú v slovenskom jazyku a v mene EURO. 
Nakoľko sa používa elektronická aukcia v zmysle § 41 zákona o verejnom obstarávaní otváranie ponúk  je  neverejné.
 
15. Lehota viazanosti ponúk:
do 31.12.2013

16.Ďalšie informácie:
Verejný obstarávateľ si vyhradzuje právo neuzavrieť zmluvu v plnom rozsahu v prípade, že víťazná cenová ponuka je vyššia ako finančné krytie zabezpečené poskytnutou dotáciou zo štátneho rozpočtu Slovenskej republiky na rok 2013 na zabezpečenie úloh prevencie kriminality a verejným obstarávateľom na predmet zákazky.   

Kontaktná osoba
Za vecné otázky:
Mgr. Marián Herceg
marian.herceg@dunstreda.eu  
Za procesnú stránku:
Ing. Zuzana Andrássy, PhD. 
vo@3connect.sk  

Dátum: 30.8.2013						
									
 Ing. Zuzana Andrássy PhD.  
                                                                                      Odborne spôsobilá osoba splnomocnená  
                                                                                                            na výkon VO